text: Nu skal årets ildsjæl findes og kåres
  24 januar 2015 kl. 11.55
  Om en uge kåres Årets Iværksætter og Årets Ildsjæl i Region Syddanmark.
  Formålet med priserne er at hylde de personer og succeshistorier, som har gjort en forskel i landdistrikterne. Det er Ministeriet for By, Bolig og Landdistrikter, der står bag.
  Hædringen finder sted på lørdag i Nordborg.
  For at blive kåret til Årets Iværksætter kræver ministeriet bl.a., at det skal være en person
  ? der har gjort en særlig indsats for at skabe nyt erhverv, nye jobs og fremme lokalområdets økonomi
  ? der formår at udnytte områdets ressourcer til nye erhvervsformål
  ? der strategisk agerer i netværk
  ? der kan agere forbillede og give inspiration til fortsat udvikling
  Årets Ildsjæl skal være en person
  ? der har gjort en særlig indsats for udvikling af lokalområdet, herunder bidraget til at skabe attraktive levevilkår
  ? der kan agere forbillede og inspirere andre til at gøre en indsats i lokalområdet
  ? der agerer udadvendt og indgår i netværk med andre aktører
  ? der har visioner og kan se strategisk på lokalområdets fremtid
  